cyanic-selkie/wikianc huggingface dataset:
Spider-Man (vuoden 2000 videopeli)
Juoni
Peter Parker on katsomassa tohtori Otto Octaviuksen uuden keksinnön esittelyä, kun eräs Hämähäkkimieheksi pukeutunut huijari varastaa laitteen. Octavius käynnistää myöhemmin piilopaikassaan laitteen, joka päästää keltaista kaasua New Yorkin kaduille. Ensimmäisenä Hämähäkkimies pelastaa panttivangit läheisestä pankista ja sen jälkeen joutuu kiirehtimään kohti Daily Buglea, koska Skorpioni on hyökännyt Jamesonin kimppuun. Hämähäkkimiehen voitettua Skorpionin hänen peräänsä lähtevät New Yorkin poliisivoimat. Päästyään pakoon hän kohtaa Mustan Kissan, joka kertoo, että Venom on televisiossa Manhattanilla. Kun he saapuvat sinne, Venom paljastaa, että hän on kidnapannut Mary Jane Watsonin ja tällä on 24 tuntia elinaikaa. Sen jälkeen Hämähäkkimies hoitelee Sarvikuonon. Musta Kissa loukkaantuu ja hänet viedään ambulanssiin, jota ohjaa salaa Tohtori Mustekala kyydissään Carnage. Hämähäkkimies tapaa Vapaudenpatsaalla Liekin ja joutuu sen jälkeen kisaamaan Venomia vastaan.
Arusha
Arusha on Tansanian Arushan alueen pääkaupunki, joka sijaitsee maan pohjoisosassa. Kaupunki sijaitsee Itä-Afrikan hautavajoaman ylängöllä Serengetin, Ngorongoron kraatterin ja Kilimanjaron vuoren luonnonpuistojen keskellä. Vuonna 2012 kaupungissa asui 416 442 asukasta.
Charles Alexandre de Calonne
thumb|Charles Alexandre de Calonne, [[Élisabeth Vigée Le Brunin maalaama muotokuva vuodelta 1784.]] Charles Alexandre de Calonne (20. tammikuuta 1734 Douai – 29. lokakuuta 1802 Pariisi) oli ranskalainen valtiomies, joka toimi Ranskan valtiovarainministerinä vuosina 1783–1787. Hänen yrityksensä ratkoa Ranskan valtiontalouden ongelmia nostatti aatelistossa vastarintaa ja käynnisti siten Ranskan suureen vallankumoukseen johtaneen kehityksen.
Royal Bank of Scotland
ABN Amro
RBS oli mukana konsortiossa, joka osti hollantilaisen ABN Amro -pankin vuonna 2007. RBS sai kaupassa suurimman osan ABN Amron globaalista investointipankkitoiminnasta. Muut ostajat olivat belgialais-hollantilainen Fortis ja espanjalainen Grupo Santander.
PhotoReading
Menetelmän kuvaus
Viimeinen askel on aktivointi, joka pyrkii rakentamaan tietoisen ymmärryksen luetusta tekstistä. Tässä käytetään hyväksi erilaisia tekniikoita, kuten pikalukutekniikoita ja perinteistä lukemista. Aktivointi askeleessa lukeminen on valikoivaa ja sitä kannustetaan ohjaamaan oman tavoitteen ja kysymysten pohjalta. Aktivoinniksi katsotaan myös muun muassa miellekarttojen tekeminen, keskustelu kirjan sisällöstä sekä esimerkiksi fyysiset harjoitteet, kuten sisällön esittäminen näytelmän muodossa.
Bermuda kesäolympialaisissa 1952
Bermuda osallistui Helsingin kesäolympialaisiin 1952. Sen joukkueessa oli kuusi urheilijaa, jotka kilpailivat kolmessa urheilumuodossa.
Manuel Noriega
Syrjäyttäminen
Huhtikuussa 2010 Noriega luovutettiin Ranskaan vastaamaan rahanpesusyytöksistä. Hänen asianajajiensa mukaan luovutuksella rikottiin Geneven sopimusta sotavankien kohtelusta. Panamassa häntä odotti vielä 54 vuoden tuomio ihmisoikeusrikkomuksista.
Jalkapallo
Historia
Jalkapallo alkoi levitä Britteinsaarten ulkopuolelle 1900-luvun alussa. Ensimmäisiä maaotteluita pelattiin vuosisadan ensimmäisinä vuosina niin Etelä-Amerikassa kuin Keski-Euroopassakin. Kansainvälinen jalkapalloliitto perustettiin vuonna 1904, ja se otti MM-kisojen järjestämisen ohjelmaansa heti. Eri valtioista ei kuitenkaan löytynyt vielä tuolloin riittävästi rahaa eikä innostusta. Olympiaohjelmaan jalkapallo oli tullut jo vuonna 1900, mutta ensimmäinen turnaus, johon osallistui maajoukkueita seurojen sijaan ja jota myös FIFA piti virallisena, pelattiin vasta Lontoon olympialaisissa 1908. Olympialaiset alkoivatkin kehittyä MM-kisojen eräänlaiseksi edeltäjäturnaukseksi seuraavina vuosikymmeninä.
Seurajoukkuekilpailujen historia
Kansainväliset kilpailut seurajoukkueiden välillä alkoivat kehittyä 1950-luvulla, jolloin alettiin järjestää Euroopan cupia, jonka seuraaja on nykyäänkin pelattava Mestarien liiga. Aluksi cupia hallitsi Real Madrid, joka voitti viisi ensimmäistä kautta. Seuraavaksi kilpailua pystyi hallitsemaan yhtä rautaisella otteella Ajax, joka hallitsi sitä 1970-luvun alussa. Joukkue oli sarjan mestari kolmesti peräkkäin vuosina 1971–1973. Myöhemmin seurojen väliset erot ovat tasoittuneet, ja vuoden 1976 jälkeen kolmeen peräkkäiseen mestaruuteen ylsi Real Madrid vasta vuosina 2016–2018.
Etelä-Amerikka
Etelä-Amerikan maanosaliitto on Conmebol. Brasilia on voittanut enemmän maailmanmestaruuksia kuin yksikään toinen maa, viisi kappaletta. Argentiina ja Uruguay ovat kumpikin voittaneet kaksi mestaruutta. Maanosan mestaruuksia on eniten Uruguaylla, 15 mestaruutta. Maanosan tärkeimmät sarjat ovat Argentiinan Primera División ja Brasilian Série A.
Kansalliset sarjat
Kansallisia jalkapallosarjoja pelataan ympäri maailmaa. Tasokkaimmat sarjat pelataan niin, että yksi joukkue pelaa korkeintaan yhden ottelun päivässä. Yleensä ei pelata pudotuspelejä, mutta poikkeuksena on ollut esimerkiksi Brasilian liiga, jossa pelattiin pudotuspelejä vuoteen 2003 saakka. Useimmiten mukana on systeemi, jossa sarjan viimeiset joukkueet putoavat alemmalle tasolle, josta tilalle tulee saman verran uusia joukkueita. Voittaja ratkaistaan pisteillä, joita saa voitetuista ja tasan pelatuista otteluista.
Kansainväliset seurajoukkuekilpailut
Mestarien liiga on maailman arvostetuin seurajoukkueiden jalkapallokilpailu. Siinä ratkaistaan Euroopan parhaan seurajoukkueen titteli. Kilpailua on järjestetty vuodesta 1956 alkaen, aluksi nimellä Euroopan cup. Espanjalaisjoukkueet ovat voittaneet kilpailun useimmin, yhteensä 17 kertaa.
Vuoden pelaajan palkinnot
Ranskalainen France Football -lehti jakoi arvostetun Kultaisen pallon vuoden parhaalle eurooppalaiselle pelaajalle vuosina 1956–2009, ja Kansainvälinen jalkapalloliitto valitsi vuoden pelaajan vuodesta 1991 alkaen. Palkinnot yhdistettiin vuonna 2010 Kansainvälisen jalkapalloliiton kultainen pallo -palkinnoksi. Useammin kuin yhtenä vuonna jonkin näistä palkinnoista ovat voittaneet Alfredo Di Stéfano, Johan Cruijff, Franz Beckenbauer, Kevin Keegan, Karl-Heinz Rummenigge, Michel Platini, Marco van Basten, Lothar Matthäus, Ronaldo, Zinédine Zidane, Ronaldinho, Cristiano Ronaldo ja Lionel Messi, joista viimeksi mainittu on voittanut palkinnon ennätykselliset seitsemän kertaa.
Parhaiden pelaajien luettelot
Vuonna 2004 Pelé julkaisi FIFA 100 -listansa, jossa oli hänen mielestään 125 parasta elossa olevaa jalkapalloilijaa. Listalla on 50 uransa listan ilmestymisen aikaan jo lopettanutta pelaajaa ja kaksi naispelaajaa, joista kumpikin yhdysvaltalaisia. Brasilialaisia pelaajia oli nimetty eniten (15) ja ranskalaisia ja italialaisia toiseksi eniten (14).
Algeria
Pinnanmuodot ja vesistöt
Tell-Atlas ei ole länsiosastaan yhtenäinen vuorijono, vaan erillisiä vuoristoja erottavat toisistaan pienet tasangot. Keski- ja itäosassa rannikkovuoristo on huomattavasti yhtenäisempi, mikä vaikeuttaa pohjois-eteläsuuntaista liikennettä. Keskiylänköjen korkeus on lännessä 1 100 – 1 300 metriä mutta idässä vain 400 metriä. Saharan Atlas on korkeampi ja yhtenäisempi kuin Tell-Atlas ja muodostunut kolmesta massiivista. Saharan Atlaksen itäisellä jatkeella Aurèsvuorilla on Algerian pohjoisosien korkein kohta, 2 328 metrin korkuinen Djebel Chélia.
Luonto
Algeriassa on kolme kansallispuistoa rannikolla, viisi vuoristossa, yksi arolla ja kaksi Saharan autiomaassa. Tassili n'Ajjerin vuoristoinen kansallispuisto maan eteläosassa on Unescon maailmanperintökohde. Sen metsät muodostuvat pääosin kahdesta endeemisestä puulajista, myrttilajista Myrtus nivellei ja tassilinsypressistä. Harvinaisiin eläinlajeihin kuuluvat munkkihylje, saksanhirven alalaji atlaksenhirvi, algeriannakkeli ja välimerenlokki.
Arabeista ranskalaisiin
Algerian kansallisliike alkoi kolmesta eri tahosta. Ranskassa koulutuksen saaneet ja siirtomaahallinnossa työskentelevät assimilationistit, jotka tähtäsivät pysyvään liittoon, jossa algerialaisilla olisi samat oikeudet kuin ranskalaisilla. Muslimireformistit puolestaan järjestäytyivät vuonna 1931 Abdelhamid Ben Badisin perustaman järjestön alle. Radikaalien ryhmä oli Messali Hadjin perustama liike, jolla oli hyvin vahva nationalistinen näkemys.
Politiikka
Algeria on semipresidentiaalinen tasavalta. Presidentillä on huomattavasti valtaa, vaikka sitä vähennettiin vuoden 2020 perustuslakiuudistusten aikana. Presidentti Abdelaziz Bouteflikan aikana vuonna 2008 poistettiin presidentin valtakausien rajoitukset, minkä ansiosta Bouteflika istui neljä kautta. Vuonna 2020 valtakaudet rajattiin taas kahteen viisivuotiseen jaksoon. Presidentin tehtäviin kuuluu nimittää pääministeri, provinssien kuvernöörit ja monet siviili- ja sotilasjohtajat. Hän myös nimittää ministerit pääministerin konsultaation jälkeen. Joulukuun 2019 presidentinvaaleissa presidentiksi nousi entinen pääministeri Abdelmadjid Tebboune.
Taiteet
Algerian alueella on syntynyt useita musiikkityylejä. Hieman rapin tavoin kaduilla syntynyt kantaa ottava rai-musiikki sai alkunsa Oranin kaupungissa. Se on hyvin suosittua, tunnetuimpina tähtinään Khaled, sisällissodan uhriksi joutunut Cheb Hasni, Cheb Mami ja ranskalainen Faudel.
Lisa Marx
Vuonna 2004 hän liittyi Kittie-nimiseen metalliyhtyeeseen, korvaamaan Fallon Bowmania, joka oli jättänyt yhtyeen vuonna 2001. Lisa oli mukana Kittien musiikkivideossa Into the darkness. Marx kuitenkin jätti yhtyeen jo helmikuussa 2005 ja hänen tilalleen yhtyeeseen otettiin Tara McLeod. Joulukuussa 2005 Marx osallistui väliaikaisesti Scars of Tomorrow -yhtyeen kiertueelle ja vuoden 2006 alussa hän liittyi australialaiseen rock-yhtyeeseen Day of Contempt, jossa hän soitti sekä kitaraa että koskettimia. Lisa Marx on vegaani ja hän seurustelee John Pettibonen kanssa, joka on HIMSA-yhtyeen laulaja. Vuonna 2006 Revolver-lehti valitsi hänet yhdeksi seksikkäimmistä naisista metallimusiikissa.
Mitoyo Kawate
Kawate työskenteli maatilalla, kunnes loukkasi kätensä 99-vuotiaana. Hieman ennen kuolemaansa 114-vuotiaana hän joutui sairaalaan keuhkokuumeen johdosta.
Dekanaali
Dekanaalin moolimassa on 156,269 g/mol, sulamispiste –3,9 °C, kiehumispiste 212 °C, suhteellinen tiheys 0,83 g/cm3 (vesi = 1,0 g/cm3), leimahduspiste 83 °C (c.c.), taitekerroin 1,4287 (20 °C) ja CAS-numero 112-31-2. Dekanaali liukenee dietyylieetteriin, etanoliin ja asetoniin sekä hieman myös hiilitetrakloridiin. Veteen dekanaali liukenee tuskin ollenkaan eli 0,00156 mg/l (25 °C lämpötilassa). Yhdistettä esiintyy useissa eteerisissä öljyissä ja sitä käytetään hajusteiden ja aromien valmistukseen. Dekanaali kuuluu VOC-yhdisteisiin eli haihtuviin orgaanisiin yhdisteisiin ja sitä voi esiintyä rakennusten sisätiloissa. Sisätilojen dekanaalin lähteitä ovat normaalisti puumateriaalit ja lattianpäällysteenä käytetty linoleumi.
Robinson Crusoe: Adventure on the Cursed Island
Pelin kulku
Peli jakautuu kierroksiin, joiden aluksi pelaajat nostavat tapahtumakortin. Suurin osa korteista aiheuttaa peliin jonkin lisähaasteen. Kierroksen aikana pelaajien on valittava, mitä töitä roolihahmot tekevät. Voittaakseen skenaariot pelaajien on tehtävä resurssinhallintaa ja pidettävä huolta siitä, että roolihahmojen taisteluhenki pysyy korkealla. Heidän on myös pidettävä roolihahmot ruokittuina. Pelaajat voittavat, kun he ovat täyttäneet skenaarion vaatimat tehtävät tarpeeksi nopeasti eikä kukaan roolihahmoista ole kuollut.
Ouidah
Historia
Paikallisen perinnetiedon mukaan kaupungin perusti Kpase. Tämä tapahtui luultavasti kuudennentoista vuosisadan lopussa, jolloin kaupunki oli alun perin nimellä Glēxwé, kirjaimellisesti 'Maalaistalo', ja oli osa Xwédan kuningaskuntaa.
Whydahin joukot raivasivat tiensä Afrikan sisäosiin ja ottivat vangiksi miljoonia ihmisiä heimosodissa, ja myivät ne eurooppalaisille ja arabeille. Vuonna 1716, kun suuri englantilainen orjalaiva Whydah Gally saapui ostamaan 500 orjaa kuningas Haffonilta myydäkseen heidät Jamaikassa, Xwédan kuningaskunnasta oli tullut toiseksi suurin orjaportti Kolmiokauppaan.
Heinäsaaret
Heinäsaaret ovat kaksi puutonta ja matalaa saarta Barentsinmeressä Murmanskin alueen luoteisosassa Venäjällä, Petsamon piirin Petsamon kunnan alueella. Pieni Heinäsaari sijaitsee noin neljä kilometriä ja Iso Heinäsaari  noin kuusi kilometriä Kalastajasaarennon Keskisaarennon länsirannasta. Petsamonvuonon suulta saarille on noin 17 km, Pummanginniemeltä noin 5 km länteen.
Maininta Elias Simojoen kirjeessä
Isänmaallisen kansanliikkeen kansanedustaja Elias Simojoki mainitsi Heinäsaaren vuonna 1935 Jaakko Virkkuselle lähettämässään kirjeessä mahdollisena keskitysleirin sijoituspaikkana. Kirjeen sisältö tuli julkisuuteen, kun Virkkusen asunnossa tehtiin kotietsintä molempien miesten osallistuttua Viron äärioikeistolaisten vapsien vallankaappausyrityksen suunnitteluun. Kirje koski Sinimusta-lehden saamaa painokannetta lehden herjattua Neuvostoliiton ulkoministeriä Maksim Litvinovia. Simojoki kirjoitti:
Demokratisoituminen
Päätäntävaltaa on siirretty kansalle äänioikeuden muodossa, ja yksinvaltiaiden hallinnosta on luovuttu.
Slovakian tasavallan Augsburgin tunnustuksen evankelinen kirkko
Slovakian tasavallan Augsburgin tunnustuksen evankelinen kirkko on luterilainen kirkkokunta Slovakiassa. Sillä on 225 513 jäsentä. Se on Luterilaisen maailmanliiton jäsen.
Kamato Hongō
Myöhempi tutkimus osoitti Hongon syntyneen 16. syyskuuta 1893, jolloin hän oli todellisuudessa vain 110-vuoden ja 45 päivän ikäinen
Rauman Lukko
2000-luku
Kaudella 2009–2010 Lukko yllätti monet pelaamalla peräti 14 ottelua peräkkäin ilman tappiota varsinaisella peliajalla. Lukko johti runkosarjaa syksystä talveen. Helmikuussa 2010 seuran ote herpaantui, päätyen runkosarjassa kolmanneksi. Pudotuspeleissä Lukko kohtasi TPS:n. Lukko lähti sarjaan ennakkosuosikkina, mutta lopulta sen hyvä kausi päättyi neljännesfinaaleihin ja lopulta viidenteen sijaan, TPS:n voittaessa ottelusarjan suoraan 4–0.
Maude Farris-Luse
Maud(e) Davis Farris-Luse (21. tammikuuta 1887 – 18. maaliskuuta 2002) oli maailman vanhin elävä ihminen kesäkuusta 2001 kuolemaansa 115-vuotiaana.
Io (kuu)
Rakenne
Iolla on ohut ilmakehä, joka koostuu lähinnä rikkidioksidista. Toisin kuin muilla Galilein kuilla, Iossa ei ole juurikaan vettä, mikä saattaa olla seurausta Aurinkokunnan alkuajoista, jolloin Jupiter oli vielä tarpeeksi kuuma haihduttamaan veden pois kuusta.
Ruotsin kruununperimyslaki
Lain sisältö
Kruununperimyslaissa säädetään paitsi perimysjärjestys, myös määräykset kuningashuoneen jäsenten uskomusjärjestelmästä ja avioliitoista sekä kielto vieraan vallan hallitsijaksi ryhtymisestä ilman lupaa.
Nuorallatanssija (Yön albumi)
Nuorallatanssija on lokakuussa 1984 ilmestynyt Yön toinen studioalbumi. Se sisältää muun muassa yhtyeen ehkä tunnetuimman kappaleen "Joutsenlaulu". Edeltäjänsä Varieteen tapaan Nuorallatanssija oli suuri menestys, vaikka ei yltänytkään samoihin myyntilukuihin. Levy saavutti kuitenkin kultalevyrajan ja yhteensä sitä on myyty lähes 50 000 kappaletta. Nuorallatanssija jäi Yön alkuperäiskokoonpanon viimeiseksi albumiksi, kun Jussi Hakulinen erosi yhtyeestä seuraavana kesänä. Levyn soundi oli selkeästi muuttunut yhtyeen esikoislevystä, siihen on katsottu vaikuttaneen muun muassa Dingon suosion nousu.
Taustaa
Nuorallatanssija ilmestyi alun perin vain vinyylinä ja kasettina, CD-versio julkaistiin helmikuussa 1993. Sillä on bonuksena mukana myös vuoden 1984 livealbumi ...ja tapahtui niinä päivinä. Tammikuussa 2015 ilmestyi remasteroitu 30-vuotisjuhlapainos, joka sisältää neljä bonuskappaletta.
Kylmäveriset tappajat
Kylmäveriset tappajat ensiesitettiin tanskalaisella TV 2 -kanavalla kymmenosaisena sarjana keväällä 2011. Vuotta myöhemmin sarjaa jatkettiin vielä yhdellä elokuvalla, joka esitettiin elokuvateattereissa maaliskuussa 2012. Useissa muissa maissa, kuten Iso-Britanniassa ja Suomessa, sarja on esitetty kuutena osana. Suomessa sarjan kuusi osaa on julkaistu DVD:nä ja sitä on esitetty suoratoistona Netflixissä sekä Viaplayssa.
Jakomäki
Jakomäki 1980-luvulla
Mikkelin panttivankidraama elokuussa 1986 sai alkunsa Kansallis-Osake-Pankin Jakomäen konttorin ryöstöstä. Konttori sijaitsi osoitteessa Jakomäenkuja 1.
Incognito Entertainment
Incognito sijaitsi Salt Lake Cityssä Utahissa, ja se oli osa SIE Santa Monica Studio -studiota. Yhtiön johdossa toimi sen perustaja Scott Campbell sekä pitkäaikainen työntekijä David Jaffe, joka työskenteli tuottajana ja suunnittelijana.
Nikolo Kotzev
Kotzev työskenteli sessiomuusikkona ja soitti bulgarialaisessa coveryhtyeessä, joka kiersi ympäri Eurooppaa 1980-luvun lopulla. Nikolo muutti Maarianhaminaan 1989 ja liittyi Björn Lodinin yhtyeeseen Baltimooreen, jonka kanssa hän levytti kaksi albumia Double Density (1992) sekä Thought for Food (1994). Lodiniin hän oli tutustunut coveryhtyeensä kiertueella 1980-luvun loppupuolella. Kotzev lähti Baltimooresta 1994 ja aloitti sooloprojektinsa Brazen Abbotin, joka levytti kolme albumia ennen kuin hän aloitti rockooppera Nostradamuksen työstämisen. Nostradamus julkaistiin 2001, minkä jälkeen Kotzev kokosi Brazen Abbotin uudelleen.
Allez
Miekkailuseura Allez Keski-Suomi ry on Jyväskylässä toimiva 30-jäseninen vuonna 1985 perustettu miekkailuseura, joka on keskittynyt pääasiassa kalpamiekkailuun. Seura järjestää miekkailun alkeiskursseja keväisin ja syksyisin. Seuralla on miekkailusali Kuokkalan kaupunginosassa.
Allez on järjestänyt vuodesta 2003 asti vuosittain kansallisen miekkailumaratonkilpailun.
L-dopa
L-dopa (levodopa, 3,4-dihydroksi-L-fenyylialaniini, C9H11NO4) on rakenteeltaan aminohappo ja lääkeaine, jota käytetään yleisesti Parkinsonin taudin hoidossa. L-dopa läpäisee veri-aivoesteen, minkä jälkeen siitä muodostuu aminohappodekarboksylaasin avulla dopamiinia. L-dopasta muodostuva dopamiini lievittää Parkinsonin taudin oireita kuten vapinaa ja lihasjäykkyyttä, mutta voi myös aiheuttaa psyykeen ja mielialaan kohdistuvia haitallisia vaikutuksia. Pitkään käytettynä L-dopa aiheuttaa potilaalle tahattomia pakkoliikkeitä. L-dopa imeytyy nopeasti ruoansulatuskanavasta. Lääkkeen huippupitoisuus plasmassa saavutetaan noin tunnin kuluttua lääkkeen nauttimisesta tyhjään mahaan. L-dopaa myydään kauppanimillä Kardopal, Madopar ja Sinemet.
The Doors
Yhtyeen tunnetuimpiin kappaleisiin kuuluvat muun muassa ”Light My Fire”, ”Break On Through (To the Other Side)”, ”People Are Strange”, ”Hello, I Love You” ja ”Riders on the Storm”.
Levytysura
Laulusolisti Morrison joutui usein viranomaisten hampaisiin epäsovinnaisen lavakäyttäytymisensä ja provokaation takia, joka joillain keikoilla johti pienimuotoisiin yleisömellakoihin. Hän joutui oikeuteen keväällä 1969 Miamissa pidetyn konsertin seurauksena, kun häntä syytettiin itsensä paljastamisesta yleisölle. Kohun seurauksena moni konsertinjärjestäjä perui yhtyeen konsertteja.
Jäsenten myöhempiä projekteja
The Doorsin hajoamisen jälkeen Densmore ja Krieger perustivat yhtyeen nimeltä The Butts Band, joka julkaisi yhden albumin. Manzarek alkoi tehdä sooloalbumeita.
Vuonna 2001 Manzarek, Krieger ja Densmore esiintyivät VH1-kanavan Storytellers-sarjassa, jossa he esittivät The Doors -kappaleita eri laulajien taustalla. Manzarek ja Krieger halusivat kolmikon jatkavan yhdessä ohjelman jälkeenkin, mutta Densmore kieltäytyi osallistumasta tinnituksensa vuoksi ja koska hän oli riidoissa Manzarekin kanssa. Manzarek ja Krieger alkoivat konsertoida yhdessä nimellä Doors of the 21st Century. Laulajana yhtyeessä toimi The Cultin Ian Astbury. Densmore sekä Morrisonin ja Coursonin perikunnat ryhtyivät nimen käytöstä kuitenkin oikeustoimiin. Yhtye esiintyi sen jälkeen nimellä Riders on the Storm.
Merkitys
Oliver Stonen ohjaama elokuva The Doors (1991) nosti yhtyeen uuden nuorisosukupolven tietoisuuteen 1990-luvun alussa. Ray Manzarek suhtautui elokuvaan kriittisesti ja piti sen antamaa kuvaa Morrisonista liian vakavana. Robby Kriegerin mukaan elokuvassa on paljon sellaista mikä ei vastaa todellisuutta.
Paul Berg
Berg sai vuonna 1980 yhdessä Walter Gilbertin ja Frederick Sangerin kanssa Nobelin kemianpalkinnon nukleiinihappojen perustutkimuksesta. Hän johti lisäksi muun muassa HIV-tutkimusta.
Orgaaninen kemia
pienoiskuva|Käsitekartta orgaanisesta kemiasta Orgaaninen kemia on hiiliyhdisteiden kemiaa. Se on luonnon ja synteettisten orgaanisten yhdisteiden kemiaa.
Orgaanisen kemian kehitys
Useat tuon ajan kemistit uskoivat orgaanisten yhdisteiden sisältävän jonkinlaista "elämänvoimaa" eikä niitä voitaisi sen vuoksi käsitellä laboratoriossa epäorgaanisten aineiden tapaan. Kyseinen vitalismiksi kutsuttu teoria järkkyi kuitenkin jo 1816, jolloin Michel Chevreul todisti, että saippua voitiin jakaa orgaanisiin aineisiin – glyseriiniin ja rasvahappoihin – ilman ulkopuolista "elämänvoimaa". Kymmenen vuotta myöhemmin Friedrich Wöhler murensi lisää vitalismiteoriaa valmistaessaan orgaanista ureaa ammoniumsyanaatista, joka oli epäorgaaninen suola. 1800-luvun puolivälissä "elämänvoimaan" ei enää yleisesti uskottu, ja orgaanisen ja epäorgaanisen kemian raja ymmärrettiin häilyväksi. Orgaanisessa ja epäorgaanisessa kemiassa pätivät samat lait. Ainoa perustavanlaatuinen ero oli kaikkien orgaanisten yhdisteiden sisältämä hiili.
Hiili
Jaksollisen järjestelmän 14. ryhmään kuuluva hiili on orgaanisen kemian perusta. Hiili muodostaa kovalenttisia sidoksia useiden aineiden kanssa.
Orgaanisten yhdisteiden nimeäminen
Yhdisteessä voi olla useita samoja funktionaalisia ryhmiä. Niiden paikat ilmaistaan pilkulla esimerkin mukaan.
Enix
Historia
Eidansha Boshu Service Centerin tytäryhtiönä aloittanut Enix toimi muiden yritysten kehittämien pelien julkaisijana. Ensimmäiset julkaisuun päätyvät tietokonepelit päätettiin perustaja Yasuhiro Fukushiman vuonna 1982 järjestämässä pelien ohjelmointikilpailussa, johon osallistui 300 ehdokasta. Valittuihin kuului Kōichi Nakamuran suunnittelema Door Door, joka Japanissa saavuttamansa 200 000 kappaleen myynnin ansiosta oli varhaisista Enix-peleistä menestyneimpiä. Alkuperäistä tietokoneversiota seuranneen konsolikäännöksen myötä se oli myös Enixin ensimmäinen Famicom-peli. Yhtiön tuottaisammaksi pelisarjaksi osoittautunut Dragon Quest sai alkunsa toukokuussa 1986. Ensimmäisen osa myi 1,5 miljoonaa kappaletta. Myyntiluvut kasvoivat peräkkäisinä vuosina ilmestyneiden jatko-osien myötä: Dragon Quest II:ta myytiin 2,4 miljoonaa kappaletta, Dragon Quest III:a taas 3,8 miljoonaa.
Huhtikuussa 1989 Enix sulautettiin Konika Enixin ja Enix Productsin ohella emoyhtiö Eidansha Boshuun, jonka uudeksi nimeksi tuli Enix. Tietokonekeskeisen 1980-luvun jälkeen Enix julkaisi pelejä enimmäkseen konsoleille. Dragon Quest V ja VI sekä 2 uutta pelisarjaa aloittaneet Soul Blazer ja Star Ocean julkaistiin Super NES:lle. Dragon Quest VII:n alusta taas oli PlayStation. Enix vastasi myös samalle konsolille kehitetyn Tomb Raider III:n julkaisusta Japanissa. Vuonna 2001 Enixin maineikkaimpiin mangoihin kuuluvan Fullmetal Alchemistin julkaiseminen aloitettiin Gekkan Shōnen Gangan -lehdessä. Viimeisimpiä Enixin markkinoille tuomia pelejä ennen Square Enixin syntymistä olivat Star Ocean: Till the End of Time ja Dragon Quest Monsters: Caravan Heart.
P
P suomen kielessä
P-konsonantti ei esiinny suomen yleiskielessä sanan lopussa. Kuitenkin jäännöslopukkeellisessa sanassa voi p-äänne ääntyä p-alkuisen sanan edellä. Esimerkiksi mene pois voi ääntyä: menep pois. Murteissa p-konsonantti voi esiintyä sanan lopussa muutenkin: Useissa länsimurteissa loppu-t assimiloituu p:ksi, kun seuraava sana alkaa p:llä (suurep puut). Savolaismurteissa taas esiintyy p eräiden verbien yksikön kolmannen persoonan muodon lopussa, esim. juop (yleiskielessä juo).
Kate McKinnon
Yksityiselämä
McKinnon on avoimesti homoseksuaali.
Compsognathus
Compsognathus (”Kaunis leuka”) oli jurakaudella 155–145 miljoonaa vuotta sitten elänyt hirmulisko. Noin 60–70 senttimetrin pituisena ja arviolta kolmen kilogramman painoisena se oli yksi pienimmistä tunnetuista hirmuliskoista, vain hieman kanaa suurempi. Compsognathus saalisti ravinnokseen liskoja ja suurikokoisia hyönteisiä. Laji oli siitä erikoinen, että vain sillä oli – Tyrannosauridae-heimon lisäksi – eturaajoissaan vain kaksi kynnellistä sormea. Sen rakenne kielii suuresta nopeudesta silloin, kun se lähti täydellä vauhdilla saaliinsa perään tai pakeni saalistajia. Lajin löytöpaikkoja on yksi Saksassa ja yksi Ranskassa; molemmista on löytynyt yksi fossiili.
David Morse
thumb|220px|David Morse vuonna 2008. David Bowditch Morse (s. 11. lokakuuta 1953 Hamilton, Massachusetts, Yhdysvallat) on yhdysvaltalainen näyttelijä.
Florence Knapp
Knappista tuli virallisesti maailman vanhin 27. joulukuuta 1987, jolloin Anna Eliza Williams kuoli 114-vuotiaana. Knapp eli hänkin 114-vuotiaaksi.
Tommy Boy Records
Tommy Boy Records on yhdysvaltalainen itsenäinen levy-yhtiö, jonka Tom Silverman perusti vuonna 1981. Levy-yhtiön sanotaan aloittaneen useiden eri artistien musiikkiuran, muun muassa Queen Latifah, Afrika Bambaataa, Digital Underground, De La Soul, House of Pain ja Naughty By Nature. Tommy Boy Recordsin sanotaan myös esittäneen musiikin tyylilajeja kuten EDM:n, freestylen ja latin hip hopin valtavirtayleisölle.
Ähtärin lukio
Mesikit-kuoro
Mesikit esiintyi viimeisen kerran vuonna 2009, mutta toiminta oli alkanut hiipumaan jo vuodesta 2001 lähtien.
Juhlat
Potkiaiset ja penkinpainajaiset on järjestetty peräkkäisinä päivinä. Toisen vuoden opiskelijat suunnittelevat abiturienteille keskiviikkoillaksi potkiaisjuhlat. Tämän jälkeen abiturientit siirtyvät valmistelemaan torstaina pidettäviä penkinpainajaisia, jotka koostuvat aamunavauksesta, sitä seuraavasta tilaisuudesta, jossa opettajia muistetaan sekä penkinpainajaisajelusta, jota varten pukeudutaan vuosittain valittavan teeman mukaisesti. Tämän lisäksi on järjestetty esimerkiksi abiradio ja tehty abitauluja.
Menestyminen lukiovertailuissa
Tämän lisäksi lukio on sijoittunut lähes jokaisessa 2000-luvulla tehdyssä lukiovertailussa, joissa huomioidaan vain ylioppilastutkintotulokset, reilusti paremmin kuin Suomen lukiot keskimäärin. Tämä siitä huolimatta, että lukiossa ei ole keskiarvorajaa. Tätäkin paremmille sijoituksille koulu on päässyt STT:n vertailuissa, joissa huomioidaan tutkintotulosten lisäksi oppilaiden sisääntulokeskiarvot ; vuonna 2016 Ähtärin lukio oli vertailun paras sekä vuosina 2013 ja 2015 10. paras.
Y
Latinalaista Y-kirjainta vastaa kreikkalaisessa kirjaimistossa kirjain ypsilon (Υ, υ). Kyrillisessä kirjaimistossa esiintyvä samannäköinen У|kyrillinen У (у) on u-äänteen merkki. Kyrillisessä kirjaimistossa käytetään y-äänteen merkkinä eräissä kielissä lähes samannäköistä kyrillistä kirjainta Ү|Ү (ү), tarkkeellisia kirjaimia Ӱ|Ӱ (ӱ) tai Ӳ|Ӳ (ӳ) tai myös kirjainta Ю|Ю (ю). Yhdennäköisyydestään huolimatta kaikki Y:n tapaiset kirjaimet ovat Unicode-merkistössä eri merkkejä.
White Chicks
Elokuva kertoo kahdesta mustasta FBI-agentista, jotka saavat tehtäväkseen suojella kahta perijätärtä. Mutta kaverukset eivät ihan odottanetkaan tällaista tehtävää, heidät naamioidaan suojeltaviksi tytöiksi. Kevinillä ja Marcuksella on tottumista korkokenkiin ja seurapiirijuhliin.
Tsubasa: Reservoir Chronicle
Hahmot
Kurogane Kurogane on ninjasoturi Japani-nimisestä maailmasta. Kurogane matkaa ympäri maailmoja Shaoranin, Sakuran ja Fain kanssa, koska prinsessa jota hän palveli omassa maailmassaan lähetti hänet matkalle, jotta hän oppisi mitä todellinen vahvuus on. Hänen toiveensa Yuukolle oli vain palata takaisin omaan maailmaansa, mutta koska kaikkien Shaoranin, Kuroganen ja Fain toiveet tulisivat yksittäin toteutettuina liian kalliiksi heille, Yuuko lähetti hänet matkustamaan muiden mukana, niin että sitten kun he saapuisivat hänen maailmaansa, hän voisi jäädä sinne. Kurogane joutui maksamaan Yuukolle toiveensa toteutumisesta miekkansa, Ginryuun.
Danielle Mitterrand
thumb|Danielle Mitterrand vuonna 2005. Danielle Emilienne Isabelle Mitterrand (o.s. Gouze; s. 29. lokakuuta 1924 Verdun, Ranska – 22. marraskuuta 2011 Pariisi, Ranska ) oli Ranskan presidentin François Mitterrandin puoliso. Hän oli perustamansa France Libertés Fondation Danielle Mitterrand -säätiön puheenjohtaja. Järjestön keskeisiä tehtäviä on puhtaan juomaveden saaminen kehitysmaihin.
Nox
Nox, nox tai NOx voi viitata johonkin seuraavista:
Tumbling Dice
”Tumbling Dicessa” bassoa soittaa kitaristi Mick Taylor, joka ei kuitenkaan soita kappaleessa lainkaan kitaraa. Keith Richardsin lisäksi myös solisti Mick Jagger soittaa kitaraa. Richards oli Exile on Main St:n sessioissa usein liian vahvasti heroiinin vaikutuksen alainen kyetäkseen päällekkäisäänityksiin.
Julkaisu ja vastaanotto
”Tumbling Dice” on suosittu kappale Rolling Stonesin konserteissa. Yhtye on esittänyt sitä vuosina 1972–1973, 1975–1978, 1981–1982, 1989–1990, 1994–1995, 1997–1999, 2002–2003, 2005–2007 ja 2012–2014.
Belgianpaimenkoira
Yhdysvalloissa nimityksellä Belgian Sheepdog viitataan usein yksinomaan groenendael-muunnokseen, mikä saattaa aiheuttaa sekaannuksia, koska Euroopassa belgianpaimenkoira eli berger belge tarkoittaa nimenomaan kaikkia muunnoksia.
Jalostus
Vuonna 2012 Kennelliiton jalostustieteellinen toimikunta päätti rotukohtaisten erityisehtojen muutoksista/lisäyksistä belgianpaimenkoirien kohdalla seuraavasti:
Walter Laufer
Walter Laufer (5. kesäkuuta 1906 – 1. syyskuuta 1984) oli yhdysvaltalainen uimari ja olympiavoittaja.
Kollegah
Tausta
Blume syntyi Friedbergissä Saksassa vuonna 1984. Hänen äitinsä on saksalainen ja isänsä kanadalainen, joka jätti perheen pian Blumen syntymän jälkeen. Blume varttui Simmernissä ja kääntyi teini-ikäisenä islamin uskoon isäpuolensa kautta.
Nyks
thumb|Nyks, Yö. [[William-Adolphe Bouguereaun (1825-1905) maalaus (1883).]] Nyks tai Nyx (,, yö) on kreikkalaisessa mytologiassa yksi varhaisimmista jumaluuksista, yön henkilöitymä ja alkujumalatar, jota jopa ylijumala Zeus kammoksui. Hesiodoksen Jumalten synnyn mukaan Nyks syntyi Khaoksesta. Orfilaisuuden mukaan Nyks taas oli ensimmäinen jumaluus ja maailman luoja Khaoksen sijaan.
Taivaankappaleista asteroidi 3908 Nyx ja toinen Plutoa kiertävistä kuista, Nix on nimetty Nyksin mukaan.
Benjamin Franklin
Benjamin Franklin oli yhdysvaltalainen toimittaja, kirjailija, filantrooppi, tiedemies, keksijä ja diplomaatti. Hän oli myös yksi Yhdysvaltain vallankumouksen johtajista ja tunnettu sitaateistaan sekä kokeiluistaan sähkön parissa.
Ensimmäinen yleinen kirjasto
Franklinin perustama kirjasto oli aluksi perustaja-käyttäjiensä rahoittama osuuskuntakirjasto. 1850-luvulle asti se oli Yhdysvaltojen suurin julkinen kirjasto. Ensimmäinen verorahoitteinen kirjasto perustettiin Yhdysvalloissa vuonna 1833.
Kuolema
Franklinin merkitystä sekä tiedemiehenä että poliitikkona on kuvattu latinankielisellä lentävällä lauseella: Eripuit coelo fulmen sceptrumque tyrannis (Tempaisi taivaalta salaman ja tyrannilta valtikan).
Danilova
Danilovan kylällä on historiallisen asutuksen status. Sen rakennusmuistomerkkejä ovat 1800-luvun puolivälissä pystytetty kirkko ja kaksi vanhaa asuintaloa. Historiallisiin kohteisiin kuuluvat Uikujoen luostariyhteisön sijaintipaikka, luostarin lampi ja lähde.
S
S muissa kielissä
S esiintyy monien kielten kirjainyhdistelmissä, jotka vastaavat tiettyjä foneemeja – lähinnä tai. Tällaisia kirjainyhdistelmiä ovat muun muassa sh, sch, sz, skj ja sj.
Yleisurheilun Afrikan-mestaruuskilpailut
Yleisurheilun Afrikan-mestaruuskilpailut ovat kahden vuoden välein järjestettävät urheilukilpailut Afrikan urheilijoille. Kisoja hallinnoi Afrikan yleisurheiluliitto. Ensimmäiset kisat käytiin vuonna 1979 Senegalin Dakarissa. Joka toiset kisat käydään samana vuonna kesäolympialaisten kanssa.
Jumalallistuminen
pienoiskuva|upright|Ikoni, joka kuvaa [[Johannes Siinailainen|Johannes Siinalaisen Portaat-teoksesta kuvattua hengellistä etenemistä.]] Jumalallistuminen (joskus myös jumaloituminen) eli teosis tai theosis tarkoittaa ortodoksisessa teologiassa ihmisten pyhittymistä Jumalan armolla takaisin alkuperäiseen olemukseensa Jumalan kuvaksi ja kaltaiseksi. Jumalallistumisen tarkoitus on saavuttaa synergisesti uudelleen Jumalan ja ihmisen yhteys, joka hajosi syntiinlankeemuksessa. Jumalallistuminen saavutetaan sielun ja ruumiin puhdistumisen kautta. Ortodoksisessa ajattelussa jumalallistuminen on ihmiselämän tarkoitus.
Architects
Perustaminen ja Nightmares (2002–2006)
Architects perustettiin vuonna 2004 rumpali Dan Searlen ja hänen veljensä, kitaristi Tom Searlen toimesta. Hanke oli nimeltään "Counting the Days", ennen kuin siitä tuli se, mitä nyt kutsutaan "Architectsiksi" alkuperäisenä vokalistinaan Matt Johnson, kitaristinaan Tim Hillier-Brook ja basistinaan Tim Lucas. Vuonna 2006 yhtyeen alkuperäinen basisti, Tim Lucas, päätti jättää yhtyeen päästäkseen keskittymään akateemiseen uraansa. Hänet korvasi Alex Dean. Yhtye oli matkustanut ympäri Britanniaa monilla kiertueilla lämmittelemässä useita eri yhtyeitä (kuten Beecher ja Bring me the Horizon) mainostaen heidän debyyttialbumiaan Nightmaresia. yhtyeen jäsenten iän vuoksi he joutuivat alkuvuosinaan anoa viikkoja lomaa collegesta tehdäkseen kiertueita kaikkialla maassa.
Tarek Thabet
Ura valmentajana
Pelaaja uransa jälkeen Thabet aloitti valmentamisen Stade Gabèsienissa, jossa hän toimi joukkueen apuvalmentajana. Kesäkuussa 2008 Thabet allekirjoitti päävalmentaja sopimuksen Jendouba Sportin kanssa kaudeksi 2008–2009.
Architects
Holy Hell (2017–)
7. maaliskuuta 2017, Daniel P. Carterin julkaisi jakson hänen SWIM (Someone Who Isn't Me) -podcastistaan Dan Searlen kanssa, jonka kautta Dan puhui hänen veljensä Tomin kuolemasta ensimmäistä kertaa sekä siitä, miten hän käsitteli sairauttaan. Podcastissa hän kertoi myös, että sekä hän, että Tom kirjoittivat lauluja uudelle albumille yhdessä ennen hänen kuolemaansa, ja musiikkia on kirjoitettu myös sen jälkeen. 24. päivänä elokuuta 2017, yhtye voitti "Paras Albumi" -palkinnon ensimmäisessä Heavy Music Awards -gaalassa Lontoossa albumillaan All Our Gods Have Abandoned Us. samana päivänä yhtye ilmoitti myös päivämäärät Euroopan kiertueelleen, joka sisälsi ensimmäisen areenakeikkansa Iso-Britanniassa, ja siten myös heidän kaikkien aikojen suurimman keikkansa, jossa he olivat pääesiintyjänä.
12. syyskuuta 2018, yhtye ilmoitti, että he tulisivat julkaisemaan kahdeksannen albuminsa, Holy Hellin, 9. marraskuuta 2018. Samana päivänä yhtye julkaisi albumin ensimmäisen singlen, nimeltään "Hereafter". Lokakuun 3. päivänä yhtye julkaisi toisen singlensä, "Royal Beggars"in, ja 28. lokakuuta kolmannen singlensä nimeltään "Modern Misery".
Musiikkityyli
Vuonna 2009 Metal Hammerin James Gill kuvaili yhtyeen musiikkia "kontrolloidulla raivolla sekä estelemättömällä sydämellä pumpatuksi, luoksepäästäväksi ja kunnianhimoiseksi, aggressiiviseksi ja kauniiksi". Sitä usein kuvaillaan metalcoreksi, sekä myös tekniseksi metalliksi ja progressiiviseksi metalcoreksi. BBC:n Michael Wilson vertasi yhtyeen aggressiivisen tyylin viehättävyyttä Enter Shikari -yhtyeeseen. Sitä sävyttävät pilkotut, monimutkaiset riffit,  epämääräisten tahtilajien ja rytmisten breakdownien käyttö, sekä kitaristien tyylien vaihtelu "alastuunatun jyrinän" ja "melodisen punkin" välillä lauluissa. Se pohjautuu sekä tekniseen taitavuuteen, että tarttuvien riffien ja kertosäkeiden käyttöön.
Daybreakerin jälkeen yhtye tuli itsevarmemmaksi raskaamman musiikin soittamisessa. Albumilta löytyy myös blast beatteja, joita ei oltu käytetty yhtyeen levyillä Hollow Crownin jälkeen.
Jäsenet
Keikkamuusikot
Väinö Sipi
Väinö Sipin vanhemmat olivat maanviljelijä Antti Sipi ja Alpertiina Lyöri ja puoliso vuodesta 1908 Siviä Elviira Rytkönen. Sipi tuli ylioppilaaksi Porin lyseosta 1901, joutui eroamaan vuonna 1903 yliopistosta kutsuntalakkolaisena, mutta ja suoritti Liikemiesten Kauppaopiston 1905. Opintomatkoja Venäjälle, Skandinaviaan ja Englantiin hän teki valmistuttuaan. Työskenneltyään Pellervo-Seuran, Valion ja Tampereen seudun maanviljelijöiden maidonmyyntiyhtiön palveluksessa Sipi toimi Tampereen yleisen sairaalan taloudenhoitajana 1911–1922 ja sitten Suomen Maatalous-Osake-Pankin johtokunnan jäsenenä 1917–1948 aina eläkkeelle jäämiseensä saakka. Tampereella hän toimi myös kirjanpidon opettajana ja oli Tampereen kaupunginvaltuuston jäsen 1918–1927 sekä rahatoimikunnan jäsen 1918–1920. Hän oli myös valtion tilintarkastajien puheenjohtaja 1920–1924, samoin kuin useiden eri toimi- ja lautakuntien jäsen. Helsingin kaupunginvaltuuston jäsen Sipi oli 1934–1936. Hän toimi sekä Tampereen että Helsingin kaupunkien että useiden yritysten ja yhteisöjen tilintarkastajana. Osuusmeijerien vuositilastot Sipi toimitti 1905 ja 1906.
Kongon vapaavaltio
Vuoteen 1908 mennessä Leopoldin palkollisten väärinkäytökset olivat paljastuneet ja Belgian parlamentti otti alueen valtion hallintaan. Alueen nimeksi Belgian siirtomaana tuli Belgian Kongo.
Guillaume de Nogaret
Tapaus Bonifatius VIII
Nogaret’n todellinen nousu kuninkaan läheiseksi voidaan ajoittaa helmikuuhun vuonna 1303, jolloin hän vaikutti Filip IV:n mielipiteeseen ja sai tämän suostumaan ottamaan oman osansa paavin vallasta ja tuomaan paavin vaikkapa pakolla Ranskaan. Ranskassa kirkolliskokous, joka olisi koolla tämän asian tähden, erottaisi paavin. Yhdessä kolmen muun henkilön kanssa hän vastaanotti 7. maaliskuuta 1303 salakirjoitetun viestin kuninkaan kansliasta. Siinä ohjeistettiin, että heidän tulee: ”mennä tiettyyn paikkaan… ja tehdä tietylle henkilölle asioita, jotka nähtiin parhaaksi tehdä”. Juhlallisessa kuninkaallisessa kokouksessa 12. maaliskuuta 1303, joka pidettiin Louvressa, Guillaume de Nogaret piti puheen, jossa hän teki tunnetuksi kaikki mahdolliset syytökset paavi Bonifatius VIII:ta vastaan. Hän julisti yleisen kirkolliskokouksen tärkeyttä, jotta paavin asiat tutkittaisiin. Tämä tosiasiassa edellytti oikeusprosessia.
Temppeliherrain tapaus
Valtakunnan varat olivat jatkuvasti lopussa ja kaikki mahdolliset tilanteet piti käyttää hyväksi kirstun täyttämiseksi. Kuninkaalla ja hänen neuvonantajillaan ei ollut keinoja lisätä papiston verotusta, ja kun kuningas oli ajanut pois maasta juutalaiset ja lombardit, joiden omaisuuden hän oli takavarikoinut, niin nämäkään operaatiot eivät olleet tuottaneet kuitenkaan riittävästi varoja valtion kassaan. Vuoden 1306 kapinoiden yhteydessä Filip IV Kaunis oli paennut temppeliherrojen turvaan, ja sen olivat temppeliherrat hänelle suoneet siitä isompaa numeroa tekemättä. Tähän nöyryytykseen on lisättävä vielä Filipin oma halu temppeliherrojen jäsenyyteen, joka häneltä kuitenkin evättiin. Niinpä kuningas Filip IV oli velkaantunut pahasti temppeliherrain ritarikunnalle, ja hän päätti hyökätä tätä oman aikansa pankkiirijärjestelmää vastaan. Tämä toimenpide oli Guillame de Nogret’n suunnittelema ja johtama.
Pedro Hietanen
Ura
Pedro's Heavy Gentlemenin ideana oli tehdä levyjä, joissa sekoitettiin eri genrejä. Repertuaariin kuului niin calypsoa, tangoa kuin reggeatakin. Tunnetuimpia levytyksiä lienee alun perin venäläinen kappale Huopikkaat, jonka lauloi suomeksi ruotsalainen, Skånesta kotoisin oleva Peps Persson. Pedro's Heavy Gentlemenin levyt eivät olleet huumorilevyjä, vaan kyseessä oli “musiikin käsittely ja ilonpito”.
Uran myöhäisvaihe
Hietanen on toiminut myös Ruisrockin juontajana 1990-luvulla.
Nykyisin Hietanen ei enää tee yksittäisiä keikkoja, joita varten pitäisi harjoitella erikseen. Poikkeuksena tästä on ollut Wigwamin 50-vuotisjuhlakiertue, johon Hietanen osallistui syksyllä 2018.
Venus and Mars
Venus and Mars on brittiläisen Wings-yhtyeen albumi vuodelta 1975. Vuonna 1993 albumi julkaistiin uudelleen bonuskappalein varustettuna.
Albert II (Belgia)
Kuninkaan veli
Liègen prinssille lankesi hallitsijan veljenä monenlaista vastuuta. Eritoten hänen kykyjään tarvittiin kaupallisen toiminnan avittajana. Prinssi Albert kutsuttiin vuonna 1962 Belgian ulkomaankauppajärjestön hallituksen kunniapuheenjohtajaksi. Tätä tehtävää hän hoiti 31 vuoden ajan ja tämän tehtävän puitteissa hän teki yli sata vienninedistämismatkaa, kuin myös lukuisia vierailuja belgialaisiin yrityksiin, jotka toimivat vientikaupan eri aloilla. Kunnianosoituksena prinssille, joka vuosikymmenet jaksoi uuterasti ponnistella maansa viennin edistämiseksi, perustettiin Prinssi Albertin säätiö vuonna 1984 ja sen tehtävänä on tukea ulkomaankauppaan erikoistuneiden henkilöiden koulutusta.
T.I.
King
"Why You Wanna" oli T.I.'n toinen single. Kertosäe muistuttaa Q-Tipin osuudelta kappalessä "Got 'Til It's Gone" Janet Jacksonin kanssa. kappale sisälsi myös näytteitä Crystal Watersin kappalestä "Gypsy Woman (She's Homeless). "Why You Wanna" oli #29 Yhdysvaltojen listoilla, #43 Itävallan listoilla, #49 Australian listoilla, #17 Irlannin, #22 Englannin ja #30 Tokion Hot 100 -listalla. Single oli siis kansainvälisesti tunnettu. kappalen video oli kunnianosoitus T.I.'n ystävälle Philille, joka oli tapettu Cincinnatissa. Phil esiintyi videossa myös.
T.I. vs. T.I.P.
Ensimmäinen single levyltä oli "Big Things Poppin' (Do it)", jonka tuotti Mannie Fresh. Single oli julkaistu radioasemille 17. huhtikuuta. kappale debytoi #39 Billboardin Hot R&B/Hip hop 26. huhtikuuta ja se oli yhdeksäs Billboard Hot 100 -listalla.
Jordan Greenway
Maajoukkueura
Greenway pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. Greenway pelasi myös World U-17 Hockey Challengessa vuonna 2014, jolloin hän voitti kultaa.
USS Jarvis (DD-799)
USS Jarvis (runkonumero DD-799) oli Yhdysvaltain laivaston vuonna 1944 vesillelaskettu Fletcher-luokan hävittäjä toisessa maailmansodassa.
Nanoq
Päärakennuksen näyttelyt
Kaksikerroksinen päärakennus on osittain rakennettu maan sisään samaan tapaan kuin turvemajat rakennetaan. Sen ensimmäisessä kerroksessa on näytteillä esineitä Arktisen ja Antarktisen alueilta sekä esitellään arktisten kansojen elämäntapoja ja kulttuuria. Muun muassa vaatteita, pyyntivälineitä ja jokapäiväisiä esineitä. Siellä on myös Pohjois-Kanadan inuittien tekemien vuolukiviveistosten kokoelma. Veistoksissa kuvataan inuittien jokapäiväisen elämän tapahtumia. Siellä on alkuaikojen jälkeen ryhdytty esittelemään myös muiden arktiksen kansojen elämää. Toisessa kerroksessa esitellään Arktiselle ja Antarktiselle alueille tehtyjen tunnettujen tutkimusretkien retkeilijöiden käyttämiä välineitä jonka lisäksi siellä on näyttely pyynnistä arktisilla alueilla: Pohjois-Grönlannista, Huippuvuorilta ja Siperiasta. Pyyntinäyttelyn esineet ovat historiallisia pyyntivälineitä, mutta myös uudempaa, modernia esineistöä on mukana.
Nanoqissa on myös Wladimir Goichmanin 111 taulun kokoelma. Hän oli aivokirurgi, professori, taidemaalari, naparetkeilijä sekä lääkintäeversti toisen maailmansodan aikana. Hän oli vuosina 1932–1934 Taimyr-retkikunnan mukana lääkärinä ja tutkijana.
Guénéibe
Guénéibe on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 30 kilometriä Narasta koilliseen. Kunnassa on 8 800 ja kylässä 1 400 asukasta (vuonna 2009).
Nothing Compares 2 U
Kappaleen kirjoittaja Prince levytti myöhemmin itse version kappaleesta. Princen ja Rosie Gainesin duetoima ”Nothing Compares 2 U” äänitettiin livenä ja julkaistiin Princen kokoelma-albumeilla The Hits/The B-Sides ja The Hits 1.
Julkinen liikenne
Ympäristötavoitteet
Koko EU:n tasolla tieliikenteen päästöt muodostavat viidesosan kaikista hiilidioksidipäästöistä. Henkilöautojen osuus on 12 % kokonaispäästöistä. EU-maiden kasvihuonekaasujen päästöt vähenivät 5 % vuosina 1990–2004, mutta tieliikenteen päästöt kasvoivat samana ajanjaksona 25 %. EU:n tavoite on vähentää ajoneuvojen hiilidioksidipäästöjä 25 % vuoteen 2010 mennessä.
Lippujen hintoja maailman kaupungeissa
Ennakkoon ostetun seutujoukkoliikennematkan hinta joissakin kaupungeissa vuonna 2007 (suluissa eläkeläiset):
Luonnehdinta
pienoiskuva|[[Kampin keskus on käyttäjämääriltään yksi Euroopan suurimmista joukkoliikenteen terminaaleista.]] Suomessa kunnat vastaavat omasta joukkoliikenteestään ja voivat joko järjestää sen itse, ostaa sen valitsemaltaan toimijalta, tai kilpailuttaa liikenteen. Kaupunkien välistä lento- ja linja-autoliikennettä hoitavat yksityisyritykset ja matkustajajunaliikennettä VR-Yhtymä Oy. Valtio tukee joidenkin sellaisten reittien liikennöintiä, joilla liikennöinti ei ole muuten kannattavaa. Suurimmassa osassa Suomen kaupunkeja paikallinen liikenne hoidetaan ainoastaan linja-autoilla raideliikenteen muodostuessa vain kaukoliikenteestä. Lähijunaliikennettä on Etelä-Suomen suurimmilla kaupunkiseuduilla. Raitioliikennettä on tällä hetkellä toiminnassa vain Helsingissä ja Tampereella mutta suunnitteilla ja rakenteilla muihinkin kaupunkeihin (2022).
Kaupunkiseutujen reuna-alueilla ja maaseudulla joukkoliikenteen tarjonta painottuu perustarjontaan, sillä joukkoliikenteen tarvitsema asukastiheys puuttuu. Palvelutaso muodostuu pitkämatkaisen runkoliikenteen yhteyksistä ja kuntien hankkimista koululaisvuoroista. Lisäksi on kuntien hankkimaa tarjontaa, esimerkiksi palveluliikenne ja kutsutaksit. Valtaosa joukkoliikenteen käyttäjistä tällaisilla alueilla on ns. pakkokäyttäjiä, eli henkilöitä, joilla ei ole vaihtoehtoa joukkoliikenteen käytölle.
Synthol
Haittavaikutukset
Synthol aiheuttaa tulehdustilan lihakseen. Tulehdustilassa lihakseen voi muodostua paiseita. Nämä voidaan joutua poistamaan leikkauksessa. Nämä voi johtaa pahimmillaan raajan amputaatioon. Synthol voi vaikuttaa myös hermostoon. Pitkäaikainen käyttö johtaa lihaksen arpeutumiseen. Se voi myös aiheuttaa lihaksen epämuodostumia. Jos injektio tehdään väärin, öljyä voi joutua verenkiertoon, jolloin se voi aiheuttaa veritulpan.
Sielun Veljet (albumi)
Sielun Veljet (PÄLPX 44) on Sielun Veljien esikoisalbumi vuodelta 1983. Yhtye ei aluksi olisi halunnut levyttää lainkaan mutta suostui lopulta levyttämään live-albumin. Albumin LP-versio on kolmesivuinen tupla-LP. Levyn kannessa on muokattu kuva Emil Zatopekista, jonka juoksua näytetään myös Karjalan kunnailla -musiikkivideolla. Sielun Veljet ovat sanoneet saaneensa vaikutteita esiintymiseensä Zatopekin juoksutyylistä.
Myöhemmin, 1986, Sielun veljet levyttivät studioversiot kappaleista 'Karjalan kunnailla' ja 'Yö erottaa pojasta miehen' singlelle. Molemmat on kuultavissa Sielun veljien Myytävänä!-kokoelmalla. Myös Tuomari Nurmion 'Huda huda' biisistä tehtiin studioversio albumille Otteita Tuomari Nurmion laulukirjasta.
Wacoro
Kuntaan kuuluu kuusi kylää. Asukkaat ovat bambaroita, djulia ja fulbeja.
X
X muissa kielissä
X:n äännearvo on eurooppalaisissa kielissä enimmäkseen ks. Useissa eurooppalaisissa kielissä x-kirjainta käytetään vain rajoitetusti vieraskielisissä sanoissa tai sitä ei käytetä ollenkaan. Ranskassa x voi ääntyä gz, s tai z; monessa sanassa se on "mykkä".
Eukleides
Alkeet
Eukleideen Alkeiden viides postulaatti, joka tunnetaan paremmin nimellä paralleeliaksiooma, erottaa perinteisen euklidisen geometrian epäeuklidisesta geometriasta. Paralleeliaksiooman johtamista Eukleideen neljästä muusta postulaatista ja viidestä aksioomasta yritettiin vuosisatojen ajan, kunnes 1800-luvulla paralleeliaksiooma todistettiin muista riippumattomaksi ja epäeuklidiset geometriat mahdollisiksi.
Muut teokset
Keskiajalla antiikin teoksia käännettiin aktiivisesti kreikasta arabiaksi, myös Eukleideen teoksia käännettiin. Tästä huolimatta kaikki teokset eivät ole säästyneet. Eukleideen tuotannosta on säilynyt teos Data, jonka käsittelemät kysymykset liittyvät siihen, mitä kuvioiden osista on mahdollista päätellä silloin, kun on olemassa tieto joidenkin muiden osien suuruudesta, ja Kuvioiden jakamisesta, joka käsittelee mahdollisuuksia jakaa annettu kuvio tietyin pinta-aloja koskevin ehdoin määrätynlaisiksi osiksi. Jälkimmäinen teos on säilynyt vain arabiankielisenä käännöksenä. Myös perspektiiviä käsittelevä Optiikka (Optika) ja tähtitieteen alkeita esittelevä Fenonema ovat jossain määrin säilyneet. 300-luvulla eläneen Pappoksen kommentaarien perusteella on pyritty rekonstruoimaan Porismit-niminen teos ja 400-luvulla kirjoittanut Proklos mainitsee Euklideen kirjoittaneen teokset myös kartioleikkauksista (Konika) ja musiikista (Katatomē kanonos, ’Sävelasteikon jako’ ja Johdatus harmoniaan). Näiden ohella Eukleideen tuotantoon tiedetään kuuluneen Pseudaria (”Harhapäätelmiä”), jonka tarkoituksena oli auttaa geometrian opiskelijoita välttämään yleisimpiä virheitä.
Venäjän kansalaisuus
Kansalaisuuden saaminen hakemuksella
Myös sellaiset henkilöt, joilla on tutkinto venäläisestä yliopistosta ja vähintään vuoden verran työkokemusta omalta alaltaan voivat hakea kansalaisuutta helpotetun prosessin kautta.